Es-mil-e-ua-net-III-WEB	Ditz-me.” E jo li responí: “Ò patron mèn!, quan me manères qu’anèssa ena casa entà demanar-li tau causa ara mia patrona, arribè e vedí qu’era casa s’auie esbauçat, en tot sepultar sus es runes ara mia patrona e as sues hilhes.” E eth mèn patron cridèc alavetz: “Mès non s’a pogut sauvar era tua patrona?” E jo li didí: “Arrés s’a sauvat, e era prumèra a perir a estat era mia prauba patrona.” E me tornèc a preguntar: “Mès, e era mès petita des mies hilhes tanpòc s’a sauvat?” E didí: “Non, patron mèn!